Koikküla raudteejaam

Koikküla raudteejaam (algselt saksa keeles Adsel-Koiküll) oli raudteejaam Valga–Mõniste–Ape–Aluksne–Gulbene raudteel Valga maakonnas Valga valla aladel Koikküla külas. Jaam asus Valga raudteejaamast 17,6 kilomeetri kaugusel.

Jaam avati koos raudtee rajamisega 1903. aastal. Toonase haldusjaotuse järgi jäi see Hargla kihelkonda Koikküla mõisa maadele. Algselt eelnes sellele Žuldiņi raudteejaam. 1919. aastal pärast Eesti ja Läti vahelise piiri paikapanekut jäi raudteest Eestisse Žuldiņi ja Hopa raudteejaama vaheline lõik. 1923. aastal ehitati uus Eestist Valga raudteejaamast algav Valga–Koikküla raudteelõik, millel asusid Kaagjärve raudteejaam ja Lepa peatuskoht. Teise maailmasõja ajal demonteeriti Lätit läbiv teeharu ja kasutusele jäi vaid Kaagjärve jaama läbiv teelõik.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 115. lk. Sõja ajal hävis ka algne Koikküla jaamahoone. 

Koikküla raudteejaam suleti koos Mõnistesse viiva raudteega 2. juunil 1970.Eesti kitsarööpmelised raudteed Uus jaamahoone on kasutusel elamuna.Eesti kitsarööpmelised raudteed 

 Viited 

Välislingid

 Jaam vanal kaardil

Kategooria:Eesti raudteejaamad
Kategooria:Valga maakond
Kategooria:Hargla kihelkond
Kategooria:Valga–Mõniste–Ape–Aluksne–Gulbene–Pļaviņase raudtee